**OŠ PUJANKI – NOVINARSKI RADOVI**

**OŠ Pujanki, Split**

**Mentor dr. sc. Ilija Protuđer**

**Narcis Družijanić, 7. a**

**Trgovine u coroni**

Dolaskom corona virusa, početkom 2020., u mjesecu ožujku, došlo je do potpune izolacije, zatim do zatvaranja većine trgovina ili poslovnica u cijeloj Republici Hrvatskoj.

Jedine trgovine, koje nisu zatvorene, bile su one koje su se prodavale svakodnevne namirnice, kao što su hrana, pića, higijenske potrepštine, itd.

Time je došlo do ljutnje radnika koji su bili primoreni zatvoriti svoje trgovine.

Žalili su se na nedostatak novca (zbog oduzimanja njihovog glavnog izvora prihoda) te kako je to utjecalo na njihovu obitelj, svakodnevni život itd.

Usprkos tomu, nažalost, došlo je do velikih gubitka posla među stanovnicima Republike Hrvatske. Također i gubitka mjesta stanovanja zbog nezaposlenosti.

U Republici Hrvatskoj, 31. ožujka 2019., broj nezaposlenih osoba iznosio je 131.753, dok u 2020, taj broj se povisio na 165.345 osoba. (Izvor; hzz.hr) Otprilike, 34 tisuće više nezaposlenih osoba je u 2020, nego što ih je bilo u 2019, što nam znatno pokazuje koliko je corona utjecala na zaposlenost osoba u Republici Hrvatskoj.

A ako pogledamo na drugu stranu trgovanja, tvornice i trgovine koje su, odlukom Vlasti ostale otvorene zbog svakodnevnih potrepština, njihovi radnici radili su neumorno zbog smanjenja izbora trgovina u koje se moglo otići. Znalo je doći zbog otkaza pojedinih radnika, zbog prevelikog pritiska i umora, ali to nije bilo pretjerano često. Većina radnika ostali su prisebni te prihvatili njihove velike odgovornosti.

Ukratko rečeno, COVID-19 nikome nije činio dobro, a najmanje trgovcima i radnicima.

Nadajmo se boljoj budućnosti za radnike, za studente te za sve stanovnike Republike Hrvatske.

**OŠ Pujanki, Split**

**Mentor dr. sc. Ilija Protuđer**

**Leona Vulić, 7. a**

**OTVARANJE TERETANA I VRAĆANJE SPORTAŠA U DVORANE**

Ministar Davor Božinović jučer je na vijestima izjavio otvaranje teretana i dopušteno treniranje sportaša u zatvorenim prostorima od 8. veljače. Popuštanje takvih mjera trajalo bi dva tjedna, ali će se 21. veljače razmotriti broj zaraženih i donijeti odluka hoće li se nastaviti vođenje takvih mjera.

U teretanama bit će dopušteno 10 do 15 ljudi, ovisno o veličini prostora, sprave će se dezinficirati nakon svake upotrebe i trebat će se držati razmak, najmanje metar. Sportaši će moći trenirati u zatvorenim prostorima (dvoranama) ali će se prostor redovno dezinficirati i nastojat će se izbjegavati susreti s drugim grupama.

**OŠ Pujanki, Split**

**Mentor dr. sc. Ilija Protuđer**

**Tomislav Urlić, 7. B**

**Izlet na Kozjak**

U subotu 30. siječnja išao sam planinariti na Kozjak. Bio sam sa svojom obitelji, prijateljima i njihovim roditeljima. Krenuli smo u deset, vratili smo se kući u devetnaest sati. Jedan dječak je nažalost nezgodno pao, ali na kraju je sve prošlo dobro. Bio sam sretan što je s njime sve prošlo dobro.